《湘春夜月 晴天养片云》
清代·沈鹊应

正新晴，闲闲一片低垂。莫道出处无心，此便恰宜时。

欲问迟回何待，待青天护养，渺尔神怡。怪前宵风雨，深藏远岫，此意谁知。

高横天际，静依日下，不解迷离。淡影轻身，氤氲气、任人遥指，难与幽栖。

多情美荫，怕日光、晒上酴醾。凭似汝，化无知误信、司天台，说佳气能奇。

作者简介：沈鹊应，字孟雅，侯官人。前江西巡抚沈瑜庆女，同邑前参政林旭室。旭遭戊戌政变之祸，鹊应以死殉。